Psalmus 43

Psalmus 43 (enumeratione Graeca psalmus 42 dictus) libri Psalmorum verbis "Iudica me, Deus" incipit. In texto Masoretico superscriptionem non habet, sed in Septuaginta translatione "Psalmus David" inscribitur. In hoc psalmo psalmista ab hoste vexatus Deum precatur."Prayer to God in Time of Trouble", titulus in New Revised Standard Version apud BibleGateway.

Quartus versus huius psalmi adhibetur in initio Missae Tridentinae, cum sacerdos ante altare dicit antiphonam "Introibo ad altare Dei" et alii ministri respondent "Ad Deum qui laetificat iuventutem meam", deinde sacerdos et ministri totum psalmum recitant.Missale Romanum ex decreto SS. Concilii Tridentini restitutum summorum pontificum cura recognitum (PDF), editio typica (Romae: 1962), 216.

 Verba psalmi 
Haec sunt verba psalmi 43 (42) ex versione vulgata Clementina:
1 Psalmus David.
Iudica me, Deus, et discerne causam meam de gente non sancta:
ab homine iniquo et doloso erue me.
2 Quia tu es, Deus, fortitudo mea: quare me repulisti?
et quare tristis incedo, dum affligit me inimicus?
3 Emitte lucem tuam et veritatem tuam:
ipsa me deduxerunt, et adduxerunt
in montem sanctum tuum, et in tabernacula tua.
4 Et introibo ad altare Dei,
ad Deum qui laetificat iuventutem meam.
Confitebor tibi in cithara, Deus, Deus meus.
5 Quare tristis es, anima mea?
et quare conturbas me?
Spera in Deo, quoniam adhuc confitebor illi,
salutare vultus mei, et Deus meus.

 Lectio Christiana 
"Sicut Novi Testamenti inspirati scriptores, primae communitates Christianae librum relegunt Psalmorum in eis Christi canentes mysterium".Catechismus Catholicae Ecclesiae,  numerus 2641.

 Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". 
Institutio generalis de Liturgia Horarum, 111. Titulus Psalmi 43 est Desiderium templi.

 Descriptio Psalmi 
Ioannes Calvinus, theologiae Reformationis fautor, sic argumentum psalmi descripsit:
Psalmus hic proximo affinis est. Nam David, quem probabile est eius authorem esse, iniusta hostium violentia et tyrannide fugatus et expulsus a patria, Deum vindicem implorat, seque ad spem restitutionis hortatur.In librum Psalmorum, Iohannis Calvini commentarius (Oliva Roberti Stephani, 1557), argumentum Psalmi 43, p. 204.

 Notae 

 Nexus externi 

 Psalmus 42 in versione Vulgata Stuttgartensi (iuxta Hebraicum)
 Psalmus 42 in Vulgata Clementina (versione Gallicana)
 Psalmus 43 in Nova Vulgata
 Psalmus 43 cum commentario Rashi 

Categoria:Liber Psalmorum